Missatge: L'alcalde de Vic i president de l'Associació de Municipis per la Independència (AMI), Josep M. Vila d'Abadal, dóna per perduda la picabaralla amb l'Estat per l'obligació d'hissar la bandera espanyola als edificis municipals, tal com es desprèn de les seves declaracions en una entrevista al Canal Taronja. Vila d'Abadal no descarta que la insígnia espanyola s'hagi d'acabar posant en un futur a l'ajuntament de la ciutat, tal com reclama la Delegació del Govern d'Espanya. Tot i això, reconeix que, finalment, serà una decisió que s'haurà de prendre "entre tots". L'Estat ha iniciat a Catalunya una ofensiva general contra els municipis i comarques que incompleixen l'obligació de penjar la bandera espanyola. L'organisme que encapçala María de los Llanos de Luna està enviant requeriments oficials de forma massiva, amb la novetat que ja no es reclama, només, que la bandera espanyola onegi en lloc preferent a l'edifici del consistori sinó que s'hi afegeixen la totalitat dels edificis públics, com escoles, zones esportives o, fins i tot, biblioteques. "La llei és molt clara. Si s'infringeix i no es posa la bandera espanyola, comporta sancions personals que han de pagar els mateixos alcaldes, de la seva butxaca", argumenta Vila d'Abadal. "A més, també es podria enfrontar a una querella criminal que suposaria la inhabilitació del càrrec públic", recorda. "No cal. És una derrota claríssima. No hem de perdre tots aquests alcaldes que treballen per la independència de Catalunya des del municipalisme", explica Vila d’Abadal a l'entrevista. "I és només una bandera, un drap", afegeix de manera contundent.
Emocions: no emotion

Resposta: "No cal. És una derrota claríssima. No hem de perdre tots aquests alcaldes que treballen per la independència de Catalunya des del municipalisme", explica Vila d’Abadal a l'entrevista. "I és només una bandera, un drap", afegeix de manera contundent.A les primeres de canvi ja accepta la derrota sense oposar resistència? Desobediència, i si inhabiliten els alcaldes en tindrem d'altres preparats. Si no estan disposats a assumir un mínim de combativitat i sacrifici, ja poden plegar, perquè això només és el principi.
Emocions: sadness, anger